open-index/open-wikipedia-markdown huggingface dataset:
Ņūromni

**Ņūromni** () ir pilsēta (*town*) un pagasts Anglijā, Kentas grāfistē, Folkstonas un Haitas distriktā. Atrodas grāfistes dienvidaustrumos Lamanša krastā  no distrikta centra Folkstonas,  no grāfistes centra Meidstonas un  no valsts galvaspilsētas Londonas centra. Viduslaikos Ņūromni bija viena no Piecu ostu konfederācijas galvenajām ostām.

## Vēsture
Pilsēta izaugusi kā osta Roteras upes grīvā, ko dibinājis Viljams Iekarotājs. Viduslaikos Ņūromni bija viena no Anglijas dienvidaustrumu piekrastes nozīmīgākajām ostām un 11. gadsimtā bija viena no ietekmīgās Piecu ostu konfederācijas dibinātājām. Pirmo hartiju pilsētai 1252. gadā piešķīra Edvards I. 1287. gada februāra Dienvidanglijas plūdi gandrīz iznīcināja pilsētu — tā tika pārpludināta ar smilšu un dūņu sanesām. Plūdu rezultātā Roteras upe mainīja savu gultni un izveidoja jaunu ieteku jūrā 15 km tālāk uz rietumiem pie Rajas, kā rezultātā Ņūromni zaudēja ostu — pilsētas vēsturiskais centrs ar bijušo ostu atrodas 2 km no jūras krasta. Neskatoties uz to, Ņūromni joprojām bija populāra tirgus pilsēta un kontrabandas tirdzniecības centrs.

19. gadsimtā Ņūromni kļuva par populāru piejūras kūrortu. Pilsētas garā smilšu pludmale un tās tuvums Londonai padarīja to par iecienītu atpūtnieku galamērķi.

## Atsauces

## Ārējās saites
Uzbekijas PSR karogs

thumb|Uzbekijas Padomju Sociālistiskās Republikas karogs
**Uzbekijas PSR karogs** (uzbeku: *Ўзбекистон ССР байроғи*) ir Uzbekijas PSR simbols. Tas tika apstiprināts 1952. gada 29. augustā.  

Iepriekš tika izmantots sarkans karogs ar zelta uzrakstiem uzbeku (*Ўзбекистон ССР*) un krievu (*Узбекская ССР*) valodā kreisajā augšējā stūrī.

## Ārējās saites
Dienviduzbeku valoda

thumb
**Dienviduzbeku valoda** (اۉزبېک تورکچه سی), ir viens no uzbeku valodas paveidiem, ko prot 4,6 miljoni cilvēku. Tā ir viena no oficiālajām valodām vairākās Afganistānas ziemeļu provincēs līdzās dari un puštu. To galvenokārt lieto Afganistānā, kā arī kaimiņvalstīs Pakistānā un Irānā.

Dienviduzbeku valoda ir daļēji saprotama Uzbekistānā lietotās ziemeļuzbeku valodas pratējiem, tomēr dienviduzbeku valodai ir atšķirības gramatikā, kā arī daudz vairāk aizguvumu no dari, ko prot daudzi dienviduzbeku valodas lietotāji. Dienviduzbeku valodā lielā mērā ir saglabājušās čagataju valodas tradīcijas un leksika, tāpēc dienviduzbeku valodu dažkārt dēvē arī par senuzbeku valodu.

## Rakstība
Dienviduzbeku valodai izmanto arābu-persiešu rakstību:

ٸ ى ې ي ة ﻩ ۉ ۇ ٶ و ن م ل گ ک ق ف غ ع ظ ط ض ص

ش س ژ ز ر ذ د خ ح چ ﺝ ث ﺕ پ ب ء أ ا آ.

Daži afgāņu uzbeku intelektuāļi iestājās par savas valodas latinizāciju un apvienošanu ar uzbeku literāro valodu.

## Ārējās saites
Usūrija

[thumb|[Usūrija (upe)|Usūrijas upes baseins]]
**Usūrijas novads** (krievu: *Уссурийский край*) ir tradicionālais nosaukums Krievijas Tālo Austrumu dienvidu daļai. Lielākā reģiona daļa atrodas Usūrijas upes baseinā.

Šīs zemes tika pievienotas Krievijas Impērijai, pamatojoties uz Aigunas līgumu 1858. gadā.

1889.—1918. gadā Usūrijas novadā atradās Usūrijas kazaku karaspēks, kas tika atjaunots 20. gadsimta 90. gados.

## Ārējās saites
Dmitrijs Parskis

**Dmitrijs Parskis** (; 1866—1921) bija krievu virsnieks, Krievijas—Japānas, Pirmā pasaules kara un Krievijas pilsoņu kara dalībnieks, Sarkanās armijas Ziemeļu frontes komandieris.

Rīgas operācijas laikā 1917. gada 3. septembrī (21. augustā pēc vecā stila) ģenerālleitnanta Parska vadītā 12. armija atkāpās no Rīgas un Daugavgrīvas. Rīgas krišanu un militāros draudus Petrogradai izmantoja Pagaidu valdības vadītājs Aleksandrs Kerenskis un Krievijas armijas virspavēlnieks ģenerālis Lavrs Korņilovs, lai koncentrētu varu savās rokās.

Miris 1921. gadā tīfa dēļ.

## Ārējās saites

* Парский Дмитрий Павлович / Проект «Памяти героев Великой войны 1914—1918» 
* А. Кавтарадзе. Рижская операция 1917 года
OG Anunobi

**Ogugua (OG) Anunobi jaunākais** (; dzimis  Londonā) ir Apvienotās Karalistes basketbolists, spēlē vieglā uzbrucēja un spēka uzbrucēja pozīcijā. 2025. gadā pārstāv Nacionālās basketbola asociācijas (NBA) klubu Ņujorkas "Knicks", bet lielāko daļu karjeras spēlējis Toronto "Raptors", 2019. gadā kļūstot par NBA čempionu. 2023. gadā viņš tika iekļauts NBA simboliskajā aizsardzības pirmajā izlasē.

Dzimis Londonā, bet viņa vecākiem ir Nigērijas izcelsme. Bērnībā pārcēlies dzīvot no Lielbritānijas uz Misūri štatu ASV, kur arī uzācis treniņus basketbolā.

## Karjera
Pēc spožas vidusskolu basketbola karjeras spēlējis NCAA, kur pārstāvēja Indiānas Universitātes basketbola komandu. Pēc divām sezonām NCAA 2017. gada NBA draftā OG Anunobi Toronto "Raptors" izraudzījās pirmajā kārtā ar kopējo 23. kārtas numuru. Jau no pirmās sezonas nostiprinājās komandas rotācijā, kopumā aizvadot septiņas sezonas "Raptors" sastāvā. 2019. gadā kļuva par NBA čempionu, lai gan veselības problēmu dēļ (apendicīta operācija) viņš izslēgšanas spēlēs nevarēja piedalīties.

2023. gada decembrī viņš kopā ar Presiusu Ačiuvu un Malahi Flinnu tika aizmainīts uz Ņujorkas "Knicks" pret RJ Baretu, Imanuelu Kvikliju un otrās kārtas drafta izvēles tiesībām. Uz aizsardzības spēli orientētajā Ņujorkas komandā OG Anunobi uzreiz uzsāka spēlēt kā starta piecinieka spēlētājs.

2023. gadā OG Anunobi kļuva par Lielbritānijas basketbola kluba Londonas "Lions" līdzīpašnieku.

## Atsauces

## Ārējās saites
Trouble in Paradise

***Trouble in Paradise*** ir 1932. gada ASV romantiska kinokomēdija, kuras režisors un producents ir Ernsts Lubičs. Filmā galvenās lomas atveido Miriama Hopkinsa, Keja Frānsisa un Herberts Māršals. Filma balstīta uz ungāru dramaturga Lāslo Aladāra 1931. gada lugu *A Becsületes Megtaláló*.

Filma stāsta par zagli (Māršals) un kabatzagli (Hopkinsa), kuri apvienojas, lai apkrāptu smaržu uzņēmuma īpašnieci (Frānsisa).

Filmas *Trouble in Paradise* pirmizrāde notika  un to izplatīja *[[Paramount Pictures]]*. Filma saņēmusi pozitīvas kritiķu atsauksmes gan iznākšanas laikā, gan mūsdienās. Tīmekļa vietnē *[[Rotten Tomatoes]]* filmai ir 90% vērtējums. 1991. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Tradicionālā sabiedrība

**Tradicionālā sabiedrība** ir sabiedrības veids, kam raksturīga izteikta sociālā hierarhija, stabilas kopienas un noturīgas tradīcijas, kas nosaka sabiedrisko dzīvi. Šāda sabiedrības organizācija faktiski tiecas saglabāt nemainīgā formā tajā jau izveidojušos sociokulturālos dzīves pamatus.

## Ārējās saites
Miriama Hopkinsa

**Elena Miriama Hopkinsa** (; dzimusi , mirusi ) bija amerikāņu aktrise.

Hopkinsa vislabāk pazīstama ar lomām Rubena Mamuljana šausmu filmā *[[Dr. Jekyll and Mr. Hyde (1931. gada filma)|Dr. Jekyll and Mr. Hyde]]* (1931), Ernsta Lubiča romantiskajā komēdijā *[[Trouble in Paradise]]* (1932) un drāmā *[[The Story of Temple Drake]]* (1933). Par lomu Mamuljana drāmā *[[Becky Sharp]]* (1935) Hopkinsu nominēja Amerikas Kinoakadēmijas balvai kategorijā "Labākā aktrise galvenajā lomā". Par lomu Viljama Vailera filmā "Mantiniece" (*The Heiress*, 1949) Hopkinsu nominēja Zelta globusa balvai.

Atveidojusi lomas arī tādās filmās kā *[[The Smiling Lieutenant]]* (1931), *[[Design for Living]]* (1933), *[[These Three]]* (1936), *[[The Old Maid]]* (1939), *[[Old Acquaintance]]* (1942), *[[Carrie (1952. gada filma)|Carrie]]* (1952), "Bērnu stunda" (*The Children's Hour*, 1961), *[[The Chase]]* (1966).

## Ārējās saites
Jespers Bokvists

**Jespers Bokvists** (, dzimis ) ir zviedru hokejists, kurš spēlē centra uzbrucēja pozīcijā. Kopš 2024. gada Bokvists spēlē NHL klubā Floridas "Panthers".

2017. gada NHL draftā Bokvistu ar kopējo 36. numuru otrajā kārtā izvēlējās Ņūdžersijas "Devils". Savas karjeras laikā spēlējis Zviedrijas komandās *[[Brynäs IF]]* un *[[Timrå IK]]*, AHL komandās Bingemtonas "Devils" un Jūtikas "Comets", kā arī NHL komandā Ņūdžersijas "Devils".

Ar Zviedrijas junioru hokeja izlasi izcīnījis sudraba medaļu 2018. gada Pasaules čempionātā junioriem.
## Atsauces

## Ārējās saites
Ostankinas televīzijas tornis

**Ostankinas televīzijas tornis** (krievu: *Оста́нкинская телеба́шня*) ir televīzijas un radio tornis Maskavā, Krievijā, kas pieder valsts uzņēmuma "Krievijas televīzijas un radio apraides tīkls" Maskavas filiālei. Torņa augstums ir 540,1 metrs, un to projektējis Nikolajs Ņikitins. Tā ir augstākā brīvi stāvošā būve Eiropā un 15. augstākā būve pasaulē, bet no 1967. līdz 1974. gadam tā bija augstākā pasaulē. Tornis bija pirmā brīvi stāvošā būve, kuras augstums pārsniedza 500 m. Televīzijas tornis tika uzcelts par godu Oktobra revolūcijas 50. gadadienai, un tas nosaukts apkārtnē esošā Ostankinas rajona vārdā.
left|thumb|200x200px|Salīdzinājums ar citām brīvi stāvošām būvēm
Būvniecības beigās raidītāja pārklājuma zonā dzīvoja aptuveni 10 000 000 cilvēku, un līdz 2014. gadam šis skaitlis pieauga līdz vairāk nekā 15 000 000 cilvēku. Šī teritorija aptver Maskavu un Maskavas apgabalu, kā arī atsevišķas Vladimiras un Kalugas apgabala daļas.

21. gadsimtā tornis ir piedzīvojis vairākus negadījumus. To vidū ir ugunsgrēks 2000. gadā, kurā bojā gāja 3 cilvēki, negadījums, kad 2004. gadā ar torni netīšām sadūrās izpletņlēcējs, un vēl viens salīdzinoši neliels ugunsgrēks 2007. gadā. Kopš pirmā ugunsgrēka tornis kļuva pieejams apmeklētājiem 2008. gadā, bet 2016. gadā tornī atkal tika atvērts restorāns.

## Atsauces

## Ārējās saites
Lukāšs Dostāls

**Lukāšs Dostāls** (, dzimis ) ir čehu hokejists, kurš spēlē vārtsarga pozīcijā. Kopš 2022. gada Dostāls spēlē NHL klubā Anahaimas "Ducks".

2018. gada NHL draftā Dostālu ar 85. numuru trešajā kārtā izvēlējās Anahaimas "Ducks". Pārstāvējis arī Čehijas komandu ''HC Kometa Brno'' un Somijas komandu Tamperes "Ilves".

Pārstāvējis Čehijas hokeja izlasi 2022. gada Pasaules čempionātā, kur palīdzējis komandai izcīnīt bronzas medaļas un 2024. gada čempionātā, kur Čehija kļuva par uzvarētājiem.

## Ārējās saites
Meisons Maktevišs

**Meisons Maktevišs** (, dzimis ) ir Kanādas hokejists, kurš spēlē centra uzbrucēja pozīcijā. Kopš 2022. gada Maktevišs spēlē NHL klubā Anahaimas "Ducks".

2021. gada NHL draftā Maktevišu ar kopējo 3. numuru pirmajā kārtā izvēlējās Anahaimas "Ducks".

Pārstāvējis Kanādas hokeja izlasi 2022. gada ziemas olimpiskajās spēlēs.

## Ārējās saites
Evans Bušārs

**Evans Bušārs** (, dzimis ) ir Kanādas hokejists, kurš spēlē aizsarga pozīcijā. Kopš 2018. gada Bušārs pārstāv NHL komandu Edmontonas "Oilers".

2018. gada NHL draftā Bušāru ar kopējo 10. numuru pirmajā kārtā izvēlējās Edmontonas "Oilers".

## Ārējās saites
Hopkinsa

**Hopkinsa** var būt:

* Miriama Hopkinsa (*Miriam Hopkins*; 1902—1972) — amerikāņu aktrise.
* Telma Hopkinsa (*Thelma Hopkins*; 1936—2025) — Ziemeļīrijas vieglatlēte.

## Skatīt arī
* *[[Hopkins]]*
* Hopkinss
Latvijas Universitātes Ekonomikas un sociālo zinātņu fakultāte

**Latvijas Universitātes Ekonomikas un sociālo zinātņu fakultāte** (**LU ESZF**) ir viena no Latvijas Universitātes akadēmiskajām iestādēm (fakultātēm), kas tika izvedota 2024. gadā, apvienojot Sociālo zinātņu fakultāti un Biznesa, vadības un ekonomikas fakultāti, kā arī Eiropas un sabiedrības attīstības studiju akadēmisko centru.

## Struktūra
LU ESZF izveidota akadēmiskās darbības organizēšanai šādās zinātņu nozarēs:

# ekonomikas un uzņēmējdarbības;
# socioloģijas un sociālā darba;
# politikas zinātnes;
# plašsaziņas līdzekļu un komunikācijas zinātnes.

Iestādē ir šādas struktūrvienības: 

# Ekonomikas nodaļa;
# Vadībzinātnes un biznesa nodaļa.
# Finanšu un grāmatvedības nodaļa;
# Ekonomikas un vadības zinātniskais institūts;
# Produktivitātes zinātniskais institūts “Latvijas Universitātes domnīca LV PEAK”;
# Eiropas un sabiedrības attīstības studiju akadēmiskais centrs;
# Projektu vadīšanas zinātniskais institūts;
# Komunikācijas un informācijas nodaļa*;*
# Sociālo zinātņu nodaļa;
# Sociālo un politisko pētījumu institūts;
# Ekonomikas un sociālo zinātņu fakultātes izpilddirekcija;
# Studiju informācijas centrs.

## Atsauces

## Ārējās saites
* Fakultātes mājaslapa
Juris Rozenvalds

**Juris Rozenvalds** (dzimis 1953. gada 21. augustā Rīgā) ir Latvijas politologs un filozofs, Latvijas Universitātes profesors. Bijušais Latvijas Universitātes Sociālo zinātņu fakultātes dekāns (2009—2013, 2015—2019).

## Dzīvesgājums
Juris Rozenvalds dzimis 1953. gada 21. augustā Rīgā. Ir vienīgais bērns Imanta un Iraīdas Rozenvaldu ģimenē. Tēvs — nācis no Jelgavas, kur ieguvis arodizglītību, agri devās mūžībā, un dēlu kopš agras bērnības audzina māte — skolotāja, skolas direktore, vēlāk administratore, un vecāmāte. 

Pabeidzis Rīgas 10. vidusskolu. No 1970. līdz 1975. gadam studēja Latvijas Valsts Universitātes Vēstures un filozofijas fakultātes filozofijas studiju programmā, ieguvis „marksistiski ļeņiniskās filozofijas un sabiedrības mācības pasniedzēja, sociologa” kvalifikāciju. Kopš 1975. gada strādā Latvijas Universitātē.

1988. gadā ievēlēts docenta amatā.

Juris Rozenvalds piedalījās Trešās atmodas notikumos, vadīja Latvijas Tautas frontes Politisko komiteju un rakstīja dažādu LTF dokumentu tekstus. Par vienu no saviem nozīmīgākajiem veikumiem viņš uzskatīja LTF Domes valdes 1989. gada 31. maija aicinājuma teksta izstrādi, kas tika publicēts laikrakstā “Padomju Jaunatne”. Šajā dokumentā tika pausta ideja par Latvijas Tautas frontes iesaistīšanos cīņā par Latvijas pilnīgu politisko un ekonomisko neatkarību, ārpus PSRS.

1990. gadu sākumā Rozenvalds aktīvi iesaistījās Latvijas Komunistiskās partijas šķeltniecībā un vadīja Latvijas Neatkarīgās Komunistiskās partijas Politisko komisiju. No šīs partijas vēlāk izveidojās Demokrātiskā darba partija. Viņš bija arī viens no Tautas saskaņas partijas dibinātājiem. Vēlāk Rozenvalds no aktīvas politiskās darbības un partiju lietām attālinājās.

Papildinājās Oslo Universitātes Politikas zinātnes departamentā, maģistraprogrammā politikas zinātnē.

## Atsauces

## Ārējās saites
Gran Turismo. No spēles līdz trasei

**"Gran Turismo. No spēles līdz trasei"** () ir 2023. gada ASV biogrāfiskā sporta drāmas filma, kuras režisors ir Nīls Blomkamps. Filmā galvenās lomas atveido Deivids Harbors, Orlando Blūms, Ārčijs Madekve, Darens Bārnets, Džerija Halivela un Džimons Unsū.

Filma stāsta par videospēles *[[Gran Turismo (spēļu sērija)|Gran Turismo]]* spēlētāju Jannu Mardenboro (Madekve), kurš kļūst par profesionālu sacīkšu braucēju.

Filmas "Gran Turismo. No spēles līdz trasei" pirmizrāde notika  Spā-Frankošampā. Filmu izplatīja *[[Sony Pictures Releasing]]*. Filma nopelnīja 122 miljonus ASV dolāru pie 60 miljonu dolāru budžeta un saņēma pozitīvas kritiķu atsauksmes, slavējot Blomkampa režiju un sacīkšu ainas, bet kritizējot scenāriju un Mardenboro avārijas atveidojumu. Tīmekļa vietnē *[[Rotten Tomatoes]]* filmai ir 65% vērtējums.

## Atsauces

## Ārējās saites
Bērnu psihoneiroloģiskā slimnīca "Ainaži"

**Bērnu psihoneiroloģiskā slimnīca "Ainaži"** ir Latvijas Republikas Veselības ministrijas bērnu psihiatriskā slimnīca, kas atrodas Valdemāra ielā 46, Ainažos. Tā ir vienīgā valsts slimnīca, kas sniedz psihiatrisko palīdzību bērniem un pusaudžiem ar ieilgušiem psihiskiem traucējumiem. Slimnīcas nodaļās ir 80 gultvietas, tajā ārstējas pacienti vecumā no 4 līdz 20 gadiem ar diagnozēm: šizofrēnija, epilepsija un garīgā atpalicība. 

## Vēsture
Ainažu slimnīca ir dibināta 1955. gadā ar mērķi sniegt palīdzību personām ar īpašām vajadzībām. 
1999. gadā to pārveidoja par SIA Bērnu psihoneiroloģisko slimnīcu “Ainaži”. 2016. gadā slimnīca nodarbināja 88 darbiniekus.
2004. gadā tai pievienoja Psihiatrijas stacionāra bērnu nodaļu „Vīķi” ar 65 gultu vietām bērniem ar īpašām vajadzībām. 

2010. gadā slimnīca pārcēlās uz jaunu ēku Valdemāra ielā 46, Ainažos.

## Atsauces
Stjuarts Skiners

**Stjuarts Denjels Skiners** (, dzimis ) ir Kanādas hokejists, kurš spēlē vārtsarga pozīcijā. Pašlaik (2025) Skiners pārstāv NHL komandu Pitsburgas "Penguins". No 2021. gada līdz 2025. gada decembrim Skiners pārstāvēja NHL klubu Edmontonas "Oilers".

2017. gada NHL draftā Skineru ar kopējo 78. numuru trešajā kārtā izvēlējās Edmontonas "Oilers".

Pēc komandas viduvēja sezonas sākuma trešo gadu pēc kārtas, Skiners 2025. gada 12. decembrī kopā ar aizsargu Bretu Kulaku un otrās kārtas NHL drafta izvēli tika aizmainīts uz Pitsburgas "Penguins" komandu apmaiņā pret "Penguins" vārtsargu Tristanu Džariju un uzbrucēju Semu Pulinu.

Piedalījies 2023. gada NHL Visu zvaigžņu spēlē.
## Atsauces

## Ārējās saites
Vīteks Vanēčeks

**Vīteks Vanēčeks** (, dzimis ) ir čehu hokejists, kurš spēlē vārtsarga pozīcijā. Kopš 2025. gada Vanēčeks pārstāv NHL komandu Jūtas "Mammoth".

2014. gada NHL draftā Vanēčeku ar kopējo 39. numuru otrajā kārtā izvēlējās Vašingtonas "Capitals". Savas karjeras laikā spēlējis AHL komandā Hēršijas "Bears" un NHL komandās Vašingtonas "Capitals" un Ņūdžersijas "Devils".

2025. gada 5. martā Sanhosē "Sharks" komanda aizmainīja Vanēčeku uz Floridas "Panthers" komandu apmaiņā pret amerikāņu uzbrucēju Patriku Džailzu.

Kā brīvais aģents no Floridas "Panthers" komandas, Vanēčeks 2025. gada 1. jūlijā parakstīja viena gada līgumu 1,5 miljonu ASV dolāru vērtībā ar Jūtas "Mammoth" komandu uz 2025.–2026. gada sezonu.
## Atsauces

## Ārējās saites
Jans Ruta

**Jans Ruta** (, dzimis ) ir čehu hokejists, kurš spēlē aizsarga pozīcijā. Kopš 2025. gada Ruta pārstāv Nacionālās līgas komandu Genève-Servette HC.

Iepriekš spēlējis Čehijas komandās *[[Piráti Chomutov]]*, *[[SK Kadaň]]* un *[[IHC Písek]]*, kā arī NHL komandās Čikāgas "Blackhawks", Tampabejas "Lightning", Pitsburgas "Penguins" un Sanhosē "Sharks". Kopā ar "Lightning" komandu 2020. un 2021. gadā izcīnījis Stenlija kausu.

Pārstāvējis Čehijas hokeja izlasi 2017. un 2019. gada Pasaules čempionātā.

## Ārējās saites
Niko Šturms

**Niko Šturms** (, dzimis ) ir vācu hokejists, kurš spēlē centra uzbrucēja pozīcijā. Kopš 2025. gada Šturms pārstāv NHL komandu Minesotas "Wild".

Iepriekš Štrums ir spēlējis NHL komandās Sanhosē "Sharks", un Kolorādo "Avalanche", ar ko viņš 2022. gadā izcīnīja Stenlija kausu, Floridas "Panthers" ar ko viņš otreiz 2025. gadā izcīnīja Stenlija kausu.

2024.–2025. gada sezonā, tuvojoties līguma beigām ar "Sharks" komandu, Šturms 2025. gada 6. martā kopā ar septītās kārtas drafta izvēli 2027. gadā tika aizmainīts uz Floridas "Panthers" apmaiņā pret ceturtās kārtas drafta izvēli 2026. gadā.

2025. gada jūlijā Šturms kā brīvais aģents parakstīja līgumu ar Minesotas "Wild" komandu.

Pārstāvējis Vācijas hokeja izlasi 2023. gada Pasaules čempionātā, kur palīdzējis komandai izcīnīt sudraba medaļas.
## Atsauces

## Ārējās saites
Metijs Benierss

**Metjū Benierss** (, dzimis ) ir amerikāņu hokejists, kurš spēlē centra uzbrucēja pozīcijā. Kopš 2022. gada Benierss spēlē NHL komandā Sietlas "Kraken".

2021. gada NHL draftā Beniersu ar kopējo 2. numuru pirmajā kārtā izvēlējās Sietlas "Kraken".

Pārstāvējis ASV hokeja izlasi 2021. gada Pasaules čempionātā un 2022. gada ziemas olimpiskajās spēlēs. 2025. gada Pasaules čempionātā ar izlasi izcīnīja zelta medaļu.

## Ārējās saites
Augstākā ekonomikas skola

**Nacionālā pētnieciskā universitāte «Augstākā ekonomikas skola»** (), sarunvalodā **Viška**, ir ekonomikas augstākās izglītības iestāde Krievijas Federācijā.

Dibināta 1992. gadā, bet pašreizējais statuss ir spēkā kopš 2009. gada. Galvenais universitātes korpuss atrodas Maskavā, un vēl trīs atrodas Sanktpēterburgā, Ņižņijnovgorodā un Permā.

Ilgu laiku to uzskatīja par "visliberālāko universitāti" Krievijā. Vēlāk universitātes vadība sāka atlaist darbiniekus par politisko nostāju un aizliedza neatkarīgus studentu medijus.

2023. gada 22. septembrī, ņemot vērā Krievijas iebrukumu Ukrainā, augstskolu iekļāva Kanādas sankciju sarakstā pret struktūrām, kas iesaistītas Ukrainas bērnu deportācijā uz Krieviju, kā arī par dezinformācijas un propagandas radīšanu un izplatīšanu. Iepriekš, 2022. gada 9. jūnijā, augstskola tika iekļauta Ukrainas sankciju sarakstā.

## Atsauces

## Ārējās saites
Renijs Hārlins

**Renijs Hārlins** (; dzimis  kā **Renijs Lauri Maurics Harjola** (*Renny Lauri Mauritz Harjola*)) ir somu kinorežisors, scenārists un producents. Zināms ar tādām filmām kā *[[A Nightmare on Elm Street 4: The Dream Master]]* (1988), *[[The Adventures of Ford Fairlane]]* (1990), "Cietais rieksts 2" (1990), "Klinšu kāpējs" (1993), "Ilgais atvadu skūpsts" (*The Long Kiss Goodnight*, 1996) un "Dzelme pekles dziļumā" (*Deep Blue Sea*, 1999).

Hārlins ir viens no starptautiski visveiksmīgākajiem somu kinorežisoriem. Viņa filmas kopumā nopelnījušas vairāk nekā 1,2 miljardu ASV dolāru.

## Filmogrāfija

## Atsauces

## Ārējās saites
Kvintons Baifīlds

**Kvintons Baifīlds** (, dzimis ) ir Kanādas hokejists, kurš spēlē uzbrucēja pozīcijā. Kopš 2021. gada Baifīlds pārstāv NHL klubu Losandželosas "Kings".

2020. gada NHL draftā Baifīldu ar kopējo 2. numuru pirmajā kārtā izvēlējās Losandželosas "Kings".

Ar Kanādas junioru izlasi izcīnījis zelta medaļu 2020. gada Pasaules čempionātā junioriem un sudraba medaļu 2021. gadā.

## Ārējās saites
Dzelzceļa līnija Bērzupe—Džūkste

**Dzelzceļa līnija Bērzupe—Džūkste** bija Otrā pasaules kara laikā Vācijas armijas uzbūvēta rokādes dzelzceļa līnija no Bērzupes līdz Džūkstei, kuru izmantoja tikai dažus mēnešus. Iespējams, sliedes līdz Grauzdei pastāvēja vēl dažus gadus pēc kara.

## Vēsture

Kad Sarkanās armijas uzbrukuma laikā 1944. gada vasarā tā ieņēma Jelgavas staciju, Vācijas karaspēka grupas "Ziemeļi" apgādei 1944. gada septembrī dzelzceļa iecirkņus Tukums II—Jelgava un Liepāja—Biksti steidzīgi savienoja ar līniju dzelzceļa līniju Bērzupe—Džūkste.

Kurzemes cietokšņa kauju laikā arī šī līnija kļuva nelietojama. Tādēļ līdz 1944. gada decembrim nācās uzbūvēt otru savienojošo (t.s. rokādes) līniju Liepāja—Ventspils, ko posmā Liepāja—Alsunga no 750 mm pārbūvēja uz normālplatumu (1435 mm), atstājot normālplatuma sliežu vidū arī vecās šaurās sliedes.

### Stacijas un pieturas punkti
* Bērzupe
* Rumbas
* Irbes
* Džūkstes Dienvidu stacija

## Piezīmes un atsauces
Personība

thumb|Personības piecu faktoru modelis (lielais piecinieks)
**Personība** ir savstarpēji saistītu īpašību kopums, kas izpaužas personas rīcībā, domāšanā, emocionālajās reakcijās. 

Personība visas cilvēka dzīves laikā mainās un pilnveidojas — gan dažādu ārējo faktoru (piemēram, vides un apkārtesošo cilvēku) dēļ, kā arī paša indivīda ietekmes rezultātā. Tomēr daudzi eksperti atzīst tā saukto personības "lielo piecinieku" jeb piecu faktoru modeli, kuru veido personības iezīmes: atvērtība (pieredzei), apzinīgums, ekstraversija, piekāpība un neirotisms (jeb emocionālā stabilitāte), kuru izpausme ir ievērojami saistītas ar ģenētiku un kuru izpausme parasti ir stabila un nemainīga, lai gan dzīves laikā dažādos dzīves posmos notiek nelielas izmaiņas visu piecu personības iezīmju izteiktībā.

Psiholoģijas sfēra, kas pēta personību un personības atšķirības indivīdos, ir personības psiholoģija.

## Atsauces
Salva Kīrs Majardits

**Salva Kīrs Majardits** (; dzimis ) ir bijušais kaujinieks un kopš 2011. gada — Dienvidsudānas pirmais un vienīgais prezidents. Pēc tautības Salva Kīrs ir Dienvidsudānas lielākās tautības — dinku pārstāvis.

Aktīvi piedalījās Dienvidsudānas pilsoņu kara norisē, gan Pirmajā, gan Otrajā Sudānas pilsoņu karā. Kļuva par Dienvidsudānas neatkarības kustības līderi 2005. gadā, pēc Džona Garanga nāves. No 2005. līdz 2011. gadam bija Dienvidsudānas autonomijas prezidents un Sudānas viceprezidents.

## Ārējās saites
Tenterdena

**Tenterdena** () ir pilsēta (*town*) un pagasts Anglijā, Kentas grāfistes Ešfordas distriktā. Atrodas grāfistes dienvidos  no distrikta centra Ešfordas,  no grāfistes centra Meidstonas un  no valsts galvaspilsētas Londonas centra. Viduslaikos Tenterdena bija viena no ietekmīgās Piecu ostu konfederācijas ostām.

## Vēsture
Kenta bija viena no septiņām anglosakšu Anglijas karaļvalstīm un pirmā, kas pieņēma kristietību. Agrākās apmetnes radās ziemeļos, tostarp Tenetas salā. Neapdzīvotās mežu zemes dienvidos, ko sauca par Anderidu vai Andrīsvīldu (mūsdienās zināma kā Vīlda), nodrošināja ziemeļu apmetnes ar kokmateriāliem un ganībām. 724. gada hartijā Kentas karaļa Vihtreda dēls Etelberts (*Æthelberht*) piešķīra zemes mežainajā apvidū ap Romnijas purvu un mūsdienu Tenterdenu Tenetas abatei Mildritai. Tenterdena vēstures avotos pirmoreiz minēta 968. gadā kā *Tenetwara*. 1178. gadā pirmoreiz minēts nosaukums *Tentwardene* — ‘Tenetas ļaužu izcirtums’.

Kā pilsēta pirmoreiz minēta 1241. gadā; attīstījusies kā tirdzniecības osta Roteras upes estuāra krastā, kas tajā laikā iestiepās tālu iekšzemē un bija kuģojams jūras kuģiem. Pilsētas ziedu laiki bija 15. gadsimtā – šeit bija attīstīta vilnas apstrāde un austuves. 1449. gadā karalis Henrijs VI piešķīra Tenterdenai Piecu ostu savienības ar Raju asociētas korporētas pilsētas hartiju. 15. un 16. gadsimtā Smolhaitas (*Smallhythe*) osta 4 km uz dienvidiem no Tenterdenas bija viens no valsts svarīgākajiem kuģubūves centriem. 16. gadsimtā Roteras estuārs sāka aizsērēt un Smolhaitas osta panīka. 1600. gadā karaliene Elizabete I piešķīra pilsētai jaunu hartiju. Bez ostas pilsēta panīka un turpināja pastāvēt kā lauksaimniecības reģiona centrs. Savas 525 gadus ilgās Piecu ostu konfederācijas locekles privilēģijas Tenterdena zaudēja 1974. gadā, kad tā tika apvienota ar Ešfordu.

## Atsauces

## Ārējās saites
Dinku valoda

**Dinku valoda** (*Thuɔŋjäŋ*) ir Nīlas—Sahāras valodu saimes dialektu kontinuums, kurā runā vairāk nekā 4 miljoni cilvēku Dienvidsudānā. Tā ir dzimtā valoda dinkiem — skaitliski lielākajai tautai valstī. Valoda dalās 5 dialektu zonās. Rakstība latīņu alfabētā kopš 20. gadsimta sākuma.

## Ārējās saites

* https://glottolog.org
Rubiku katoļu baznīca

**Rubiku Sv. Jāzepa baznīca** () ir 1936. gadā uzcelts Romas katoļu koka dievnams, kas atrodas Lietuvas ziemeļrietumos, Telšu apriņķa Mažeiķu rajona pašvaldības Rubiku ciemā.

## Ārējās saites
Snoudonijas nacionālais parks

{
  "type": "ExternalData",
  "service": "geoshape",
  "ids": "Q867913"
}

**Snoudonijas nacionālais parks** (, ) ir 1951. gadā izveidots nacionālais parks Velsas ziemeļos. Šeit atrodas 15 kalni, kas augstāki par 3000 pēdām (914,4 metriem), tai skaitā augstākā Velsas virsotne — 1085 metrus augstais Snoudons. 2015. gadā parku apmeklēja 3,89 miljoni cilvēku.


Snowdon_massif.jpg|Snoudona masīvs
Llyn_y_Dywarchen.jpg
Sunset_over_Snowdonia&Padarn_country_park._(16661612713).jpg
Rain_coming_in_over_the_lake.jpg


## Ārējās saites

*
Dīla

**Dīla** () ir pilsēta (*town*) un pagasts Anglijā, Kentas grāfistes Duvras distriktā. Atrodas grāfistes austrumos Padekalē krastā  no distrikta centra Duvras,  no grāfistes centra Meidstonas un  no valsts galvaspilsētas Londonas centra. Viduslaikos Dīla bija viena no Piecu ostu konfederācijas lielākajām ostām, mūsdienās — populārs piejūras kūrorts.

## Vēsture
Vēstures avotos pirmoreiz minēta 1086. gadā Pastardienas grāmatā kā *Addelam*; nosaukums cēlies no senangļu valodas *dael* — ‘ieleja’. 13. gadsimtā Dīla attīstījās par ievērojamu ostas pilsētu un tika uzņemta Piecu ostu konfederācijā kā Sendvičas asociētā osta (*limb*). Lai arī Dīlai nebija aizsargātas ostas, tās piekrastē bija ērta enkurvieta, ko aizsargāja smilšu sēkļi. Līdz 17. gadsimta beigām Dīla bija tās «galvenās ostas» aizbildniecībā — pilsētu vadīja Sendvičas mēra iecelts vietnieks. 1699. gadā Viljams III piešķīra Dīlai patstāvīgu hartiju. Dīlas ostas nozīmība mazinājās 1860. gados, kad burukuģus masveidā aizvietoja tvaikoņi — tā nebija piemērota jaunajiem kuģiem. 18. gadsimtā Dīla kļuva populāra kontrabandistu vidū dēļ tās tuvuma Francijas krastam. 19. gadsimtā pilsēta kļuva populāra kā piejūras kūrorts — tās piekrastē kopš 1838. gada uzbūvēti trīs pastaigu moli. Pēdējais uzbūvēts 1957. gadā.

## Atsauces

## Ārējās saites
Gran Turismo

***Gran Turismo*** var būt:

## Auto
* *[[Gran Turismo (auto)|Gran Turismo]]*, garo distanču automašīnu tips
* *Gran Turismo*, garo distanču izturības brauciens
* *Gran Turismo* jeb GT sacīkstes, *Gran Turismo* sporta automašīnu apļa sacensības

* *[[Maserati GranTurismo]]*
* *[[Studebaker Gran Turismo Hawk]]*
* *[[BMW Gran Turismo]]*

## Videospēles
* ''Gran Turismo'', ātrumsacīkšu videospēļu sērija
** *[[Gran Turismo (1997. gada videospēle)|Gran Turismo]]*, pirmā spēļu sērijas videospēle
** *[[Gran Turismo 2]]*
** *[[Gran Turismo 3: A-Spec]]*
** *[[Gran Turismo Concept]]*
** *[[Gran Turismo 4]]*
** *[[Gran Turismo HD Concept]]*
** *[[Gran Turismo 5 Prologue]]*
** Gran Turismo, videospēle konsolei *PlayStation Portable*
** *[[Gran Turismo 5]]*
** *[[Gran Turismo 6]]*
** *[[Gran Turismo Sport]]*
** *[[Gran Turismo 7]]*

## Kino
* "Gran Turismo. No spēles līdz trasei" (*Gran Turismo*), 2023. gada biogrāfiskā filma

## Mūzika
* *[[Gran Turismo (albums)|Gran Turismo]]*, grupas *[[The Cardigans]]* albums
Alvārs

thumb|250px|Alvārs Vesterjētlandē ar izteikti plānu augsni. Vairums augu ir koncentrējušies gar plaisām kaļķakmenī
**Alvārs** (no ) ir pļavu dzīvotne, kas raksturīga ordovika un silūra perioda kaļķakmens pamatiežu līdzenumiem ar plānu (līdz 30 cm) augsnes segu vai bez tās. Pavasara palu periodā alvāri mēdz applūst, bet vasarā novērojams sausums, kas var izsaukt ugungrēkus, tādējādi novēršot mežu veidošanos. Šie apstākļi ļauj augt vien izturīgiem, stepei līdzīgiem lakstaugiem, kā arī ķērpjiem un sūnām. Koku un krūmu alvāros nav vai arī tie ir reti, panīkuši. Līdz piektdaļu alvāros sastopamo augu veido retas un aizsargājamas sugas. Plaisas kaļķakmenī veido atšķirīgu, no noganīšanas pasargātu lakstaugu dzīvotni, savukārt atsegtās kaļķakmens plātnes klāj sūnas. Dzīvotnē ir spēcīga augu konkurence par labvēlīgākajām augšanas vietām, spēcīgākajiem augiem izkonkurējot citas sugas no dziļākajām uz mazāk produktīvām augsnēm.

Retāk sastopama dzīvotne ir alvāru meži, kuros dominē priedes, kadiķi, pīlādži un sausserži. Tas ir trausls biotops, kas pēc izciršanas visbiežāk neatkopjas.

Visaugstākā alvāru koncentrācija pasaulē atrodama šaurā joslā uz dienvidiem no Baltijas klints: Zviedrijai piederīgajā Ēlandes un Gotlandes salā, Krievijas Ļeņingradas apgabala Volosovas rajonā un Igaunijas Monzunda arhipelāgā un Somu līča dienvidu piekrastē. 20. gadsimta pirmajā pusē Igaunijā atradās aptuveni trešdaļa visu pasaules alvāru, taču to kopējā platība ir sarukusi no 43 000 hektāru 1930. gados līdz 9 000 hektāru 2010. gadā. Citviet Eiropā alvāri sastopami Vesterjētlandes provincē Zviedrijā, Kambrijas un Jorkšīras grāfistē, Anglijā, kā arī Klēras grāfistē, Īrijā. Ap 11 000 hektāru lielā platībā alvāri atrodami arī ap Ziemeļamerikas Lielajiem ezeriem, sevišķi Kanādas Ontārio provincē, retāk arī Ņujorkā, Mičiganā, Ohaio, Viskonsinā un Kvebekā.

## Galerija

Attēls:Lõo loopealne Saaremaal.JPG|Leo alvārs
Attēls:Hooldatud loopealne Rajametsa hoiualal Läänemaal.JPG|Alvārs Lēnes apriņķī
Attēls:Loopealne Harilaiul.jpg|Alvārs Harilaidā
Attēls:Krokatstaindappen (1).JPG|Alvārs Osmusārē
Attēls:Väike-Pakri loopealsel.jpg|Alvārs Mazajā Pakri salā
Attēls:Mõisaküla loopealne Muhus.JPG|Kadiķu pārņemts alvārs pie Meizakilas


## Skatīt arī
* Lielais alvārs () Zviedrijā — lielākais alvārs pasaulē (26 000 ha), iekļauts UNESCO Pasaules mantojuma sarakstā,
* Barens () Īrijā — karsta topogrāfija ar alvāru ainavas elementiem,
* Leo alvārs () Igaunijā — lielākais alvārs Igaunijā (ap 500 ha),
* Vardi dabas rezervāts Igaunijā — aizsargājams alvāru mežs.

## Atsauces
Kārlis Kretulis

**Kārlis Kretulis** (1889–1937) bija latviešu revolucionārs un čekas darbinieks Krievijā.

## Dzīvesgājums
Piedzima 1889. gadā Lībagu pagastā. Mācījās Lībagu pagastskolā, pēc tam tirdzniecības skolā Talsos.  1905. gadā iestājās Latvijas Sociāldemokrātijā un piedalījās 1905.—1907. gada revolūcijā.

Latvijas brīvības cīņu laikā 1919. gada 4. janvārī Latvijas Komunistiskās partijas (LKP) uzdevumā sarīkoja Talsos bruņotu sacelšanos un padomju varas nodibināšanu, pēc tam kļuva par Talsu izpildkomitejas locekli. Pēc Padomju Latvijas armijas sakāves viņš no 1919. gada aprīļa līdz 1920. gada janvārim vadīja sarkano partizānu vienības Tukuma un Talsu apriņķī. 1920.—1921. gadā pārsvarā darbojās Rīgā, veicot LKP uzdevumus.

Pēc tam darbojās valsts drošības dienestā Padomju Krievijā. NKVD "Latviešu operācijas" laikā 1937. gadā viņu arestēja un piesprieda nāvessodu.

## Atsauces
Matiass fon der Reke (dzimis 1565. gadā)

**Matiass fon der Reke** (, dzimis 1565. gadā, miris 1638. gadā) bija Kurzemes hercogistes muižnieks, Matiasa fon der Rekes dēls. No 1617. līdz 1638. gadam — hercogistes landhofmeistars. Uzauga Vestfālenē un Kurzemē ieradās 1592. gadā. Par nopelniem poļu-zviedru kara (1600—1629) un Salaspils kaujas laikā hercogs Frīdrihs viņam piešķīra Kabiles muižu un Talsu muižu, bet 1620. gadā dzimta tika ierakstīta Kurzemes bruņniecības matrikulā.
Gunārs Liepiņš

**Gunārs Liepiņš** ir Latvijas Televīzijas seriāla "Neprāta cena", kā arī TV3 Latvija seriālu "UgunsGrēks" un tā turpinājuma "UgunsGrēks. Atgriešanās." galvenais varonis. Viņu tēlo latviešu aktieris Egils Melbārdis.
Bretoņi

**Bretoņi** ( vai *Vretoned*) ir ķeltu tauta un Bretaņas pamatiedzīvotāji, kuru izcelsmi saista ar britoņu izceļotājiem no Lielbritānijas dienvidrietumiem, kas laikā no 3. līdz 9. gadsimtam anglosakšu migrācijas rezultātā pameta Lielbritāniju un apmetās Armorikā, ko vēlāk pārdēvēja bretoņu vārdā — par Bretaņu.

Visbiežāk izmantotā tradicionālā bretoņu saziņas valoda ir bretoņu, kurā runā Lejasbretaņā (Bretaņas rietumos). Kopš 10. gadsimta senfranču valodas ietekmē Augšbretaņā (Bretaņas austrumos) atsevišķi izdalījusies gallu valoda. Mūsdienās vairumam bretoņu dzimtā ir franču valoda.

Precīzs Bretaņā un Francijā dzīvojošo bretoņu skaits ir grūti nosakāms, jo Francijā neievāc ziņas par iedzīvotāju etnisko piederību. Bretoņu diaspora ir izveidojusies Havrā, Ildefransā, Kanādā un Gvadelupā.

## Atsauces

## Ārējās saites
Jānis Elsis

**Jānis Elsis** (dzimis , miris ) bija sarkano latviešu strēlnieku un Sarkanās armijas virsnieks.

## Dzīvesgājums
Piedzima 1895. gadā Bauņu pagastā. Pirmā pasaules kara laikā dienēja 10. Sibīrijas strēlnieku pulkā.

1918. gada aprīlī iecelts par Latviešu strēlnieku divīzijas 3. strēlnieku pulka 1. bataljona komandieri, 1918. gada jūnijā — par šī pulka komandieri. 1919. gada oktobrī smagi ievainots. No 1920. gada jūlija 1. latviešu strēlnieku brigādes komandiera amatā, Perekopa-Čongaras operācijā piedalījās Išuņas nocietinājumu ieņemšanā.

Komunistiskās partijas biedrs kopš 1924. gada. 1924. gadā — 67. strēlnieku pulka komandieris. 1926.—1927. gadā — Sarkanās armijas Galvenās pārvaldes rīcībā. No 1927. līdz 1930. gadam mācījās M. Frunzes Kara akadēmijā, no 1931. līdz 1933. gadam bija šīs akadēmijas adjunkts. 23. strēlnieku divīzijas štāba priekšnieks no 1934. gada janvāra līdz 1936. gada martam. Aizbaikāla kara apgabala štāba 2. nodaļas priekšnieks.

1937. gada decembrī arestēts. Piespriests nāvessods. Reabilitēts 1956. gadā.

## Atsauces
Dzelzceļa līnija Tukums—Kuldīga

thumb|250px|Dzelzceļa uzbērums uz Jaunsātiem (2016)
thumb|250px|Dzelzceļa līnijas Tukums-Kuldīga tilta būve pāri Abavai (1940)
thumb|250px|Autoceļa Tukums—Kandava pārvads pāri plānotajai dzelzceļa līnijai (1940)

**Dzelzceļa līnija Tukums—Kuldīga** bija 1939. gadā būvēt sākta 71 km gara platsliežu dzelzceļa līnija no Tukuma cauri Zemītei, Vānei un Kabilei līdz Kuldīgai.

Stacijas un pieturas bija projektētas apmēram 5 km attālumā. Uz jaunās dzelzceļa līnijas bija paredzētas šādas stacijas un pieturas:
* Tukums II,
* Tume,
* Abava,
* Grenči,
* Matkule,
* Vāne,
* Rudeņi,
* Kabile,
* Rupji,
* Dunduri,
* Veldze,
* Kuldīga.

## Priekšvēsture

 Saeima nolēma būvēt šaursliežu dzelzceļa līniju Liepāja—Alsunga. 750 mm platās dzelzceļa līnijas būvi pabeidza , bet  atklāja tās pagarinājumu līdz Kuldīgai. 1936./1937. budžeta gadā uzbūvēja apjomīgu dzelzceļa stacijas ēku Kuldīgā, jau plānojot, ka tā varētu kļūt par svarīgu staciju dzelzceļam no Rīgas ar tālāku pārsēšanos uz piejūras līniju.

## Vēsture
thumb|250px|Kuldīgas stacija (1937)Līdz Latvijas okupācijai 1940. gadā no Tukuma stacijas paspēja uzbūvēt tikai 8 km sliežu ceļa un tiltu pār Abavu pie Sātiem (mūsdienās tas ir tūrisma objekts "Tilts uz nekurieni").

1962. gadā, izmantojot pamesto uzbērumu, uzbūvēja pievedceļu uz Jaunsātu grants karjeru, kuru izmantoja līdz 1990. gadiem.

2024. gadā sakarā ar autoceļa Tukums—Kandava pārbūvi nolēma demontēt gaisa tiltu autoceļa 2. kilometrā, kas 1939. gadā bija uzbūvēts pāri plānotajai dzelzceļa līnijai.

## Atsauces
Samtenes

**Samtenes** (*Tagetes*) ir kurvjziežu dzimtas ģints, kurā ietilpst 50 viengadīgu vai daudzgadīgu (lielākoties) lakstaugu sugas. To 1753. gadā aprakstīja Kārlis Linnejs.

Šo augu dabiskais izplatības areāls ir Meksikā — tie aug no centrālās Meksikas uz dienvidiem un sasniedz arī vairākas citas Latīņamerikas valstis, taču dažas sugas ir naturalizējušās visā pasaulē. Viena suga, *Tagetes minuta*, dažos reģionos tiek uzskatīta par kaitīgu invazīvu augu.

## Sugas
Ģintī ir klasificētas sugas:

* Augstā samtene (*Tagetes erecta*).
* Izplestā samtene jeb zemā samtene (*Tagetes patula*).
* Sīklapu samtene (*Tagetes tenuifolia* sinonīms. *Tagetes signata*).
* *Tagetes apetala* Posada-Ar.
* *Tagetes arenicola* Panero & Villaseñor
* *Tagetes argentina* Cabrera
* *Tagetes biflora* Cabrera
* *Tagetes campanulata* Griseb.
* *Tagetes coronopifolia* Willd.
* *Tagetes daucoides* Schrad.
* *Tagetes dianthiflora* Kunth
* *Tagetes dombeyi* Schiavinato, D.G.Gut. & Adr.Bartoli
* *Tagetes elliptica* Sm.
* *Tagetes epapposa* B.L.Turner
* *Tagetes filifolia* Lag.
* *Tagetes foetidissima* DC.
* *Tagetes gracilis* DC.
* *Tagetes hartwegii* Greenm.
* *Tagetes iltisiana* H.Rob.
* *Tagetes imbricata* Schiavinato & Adr.Bartoli
* *Tagetes lacera* Brandegee
* *Tagetes laxa* Cabrera
* *Tagetes lemmonii* A.Gray
* *Tagetes linifolia* Seaton
* *Tagetes lucida* Cav.
* *Tagetes lunulata* Ortega
* *Tagetes mandonii* Sch.Bip. ex Klatt
* *Tagetes micrantha* Cav.
* *Tagetes minuta* L.
* *Tagetes mirandae* Schiavinato & Adr.Bartoli
* *Tagetes moorei* H.Rob.
* *Tagetes mulleri* S.F.Blake
* *Tagetes multiflora* Kunth
* *Tagetes nelsonii* Greenm.
* *Tagetes oaxacana* B.L.Turner
* *Tagetes ostenii* Hicken
* *Tagetes palmeri* A.Gray
* *Tagetes parryi* A.Gray
* *Tagetes pauciloba* DC.
* *Tagetes perezii* Cabrera
* *Tagetes persicifolia* (Benth.) B.L.Turner
* *Tagetes praetermissa* (Strother) H.Rob.
* *Tagetes pringlei* S.Watson
* *Tagetes riojana* M.Ferraro
* *Tagetes rupestris* Cabrera
* *Tagetes sororia* Standl. & Steyerm.
* *Tagetes stenophylla* B.L.Rob.
* *Tagetes subulata* Cerv.
* *Tagetes terniflora* Kunth
* *Tagetes verticillata* Lag. & Rodr.
* *Tagetes zypaquirensis* Bonpl.

## Galerija

Attēls:Tagetes erecta 26122014 (3).jpg|*Tagetes erecta*
Attēls:Tagetes filifolia.jpg|*Tagetes filifolia* 
Attēls:芳香萬壽菊 Tagetes lemmonii -台灣清境農場 Cingjing Farm, Taiwan- (15505624667).jpg|*Tagetes lemmonii* 
Attēls:French marigold Tagetes patula.jpg|*Tagetes patula*


## Atsauces
Wise Blood

***Wise Blood*** ir 1979. gada ASV un Rietumvācijas melnās komēdijas drāmas filma, kuras režisors ir Džons Hjūstons. Filmā galvenās lomas atveido Breds Dorifs, Neds Bītijs, Harijs Dīns Stentons, Dens Šors, Eimija Raita un Mērija Nella Santakroka. Filma balstīta uz Flenerijas O'Konoras 1952. gada tāda paša nosaukuma romānu.

Filma stāsta par 22 gadus vecu armijas veterānu, kurš nelielā ASV dienvidu pilsētiņā nolemj kļūt par sludinātāju un izveidot savu draudzi.

Filmas *Wise Blood* pirmizrāde notika  Kannu kinofestivālā. Filmu izplatīja *[[New Line Cinema]]*. Filma sākotnēji saņēma atšķirīgus kritiķu vērtējumus, bet mūsdienās tās vērtējums ir audzis. 2003. gadā *[[The New York Times]]* to iekļāva savā 1000 visu laiku labāko filmu sarakstā. Tīmekļa vietnē *[[Rotten Tomatoes]]* filmai ir 88% vērtējums.

## Atsauces

## Ārējās saites
Breds Dorifs

**Bredfords Klods Dorifs** (; dzimis ) ir amerikāņu aktieris.

Pazīstams ar Čakija ierunāšanu "Bērnu spēlītes" filmu ciklā (1988—pašlaik). Piedalījies arī episkajās fantāzijas filmās "Gredzenu pavēlnieks: Divi torņi" (2002) un "Gredzenu pavēlnieks: Karaļa atgriešanās" (2003). Par lomu Miloša Formana filmā "Kāds pārlaidās pār dzeguzes ligzdu" (1975) Dorifu nominēja Amerikas Kinoakadēmijas balvai kategorijā "Labākais aktieris otrā plāna lomā".

Piedalījies arī tādās filmās kā "Loras Marsas acis" (*Eyes of Laura Mars*, 1978), *[[Wise Blood]]* (1979), "Debesu vārti" (1980), "Regtaims" (*Ragtime*, 1981), "Kāpa" (1984), "Zilais samts" (1986), *[[Mississippi Burning]]* (1988), *[[The Exorcist III]]* (1990), "Nakts krāsa" (*Color of Night*, 1994), "Svešie: Atdzimšana" (1997), *[[Halloween (2007. gada filma)|Halloween]]* (2007) un "Sliktais policists" (2009).

## Ārējās saites
Kārlis Švēde

**Kārlis Švēde** bija latviešu strēlnieku virsnieks.

## Dzīvesgājums
Piedzima 1893. gadā Vecsalacas pagastā. Piedalījās Pirmajā pasaules karā, 1915. gadā pabeidza karaskolu Petrogradā, bija podporučiks rezerves latviešu strēlnieku pulkā, pēc tam štabskapteinis, 2. latviešu strēlnieku brigādes štāba adjutants.

Latviešu strēlnieku divīzijas štāba priekšnieka palīgs no 1918. gada augusta, Padomju Latvijas armijas izlūkošanas dienesta priekšnieks no 1919. gada sākuma. Latviešu strēlnieku divīzijas štāba priekšnieks no 1919. gada jūnija līdz 1920. gada beigām. Izstrādāja Orlas-Kromu operācijas, Harkovas un Belgorodas ieņemšanas plānus (1919). 1921. gadā bija 6. armijas štāba priekšnieks un Harkovas kara apgabala štāba Operatīvās nodaļas priekšnieks.

Pēc Pilsoņu kara devās uz Latviju, pa ceļam Siguldā nomira no tīfa. Apglabāts Salacgrīvā.

## Atsauces
Edins Hills

**Edins Hills** (, dzimis ) ir Kanādas hokejists, kurš spēlē vārtsarga pozīcijā. Kopš 2022. gada Hills pārstāv NHL klubu Vegasas "Golden Knights".

2015. gada NHL draftā Hillu ar kopējo 76. numuru trešajā kārtā izvēlējās Arizonas "Coyotes". Pārstāvējis NHL komandas Arizonas "Coyotes" un Sanhosē "Sharks". Kopā ar "Golden Knights" komandu 2023. gadā izcīnījis Stenlija kausu.

Ar Kanādas hokeja izlasi izcīnījis zelta medaļas 2021. gada Pasaules čempionātā.
## Atsauces

## Ārējās saites
Kantons

**Kantons** var būt:
* Kantons — administratīvā iedalījuma vienība;
** Beļģijas kantoni;
** Bolīvijas kantoni;
** Bosnijas un Hercegovinas kantoni;
** Ekvadoras kantoni;
** Francijas kantoni;
** Luksemburgas kantoni;
** Šveices kantoni;
* Kantons — stūra pilastrs;
* Kantons — aromatizēts ingvera liķieris;
* Kantons — taisnstūrveida emblēma ģerboņa augšējā kreisajā stūrī;
* Kantons — taisnstūrveida emblēma karoga augšējā kreisajā stūrī.

## Skatīt arī
* Kantona
* Kantonas porcelāns
* Kantoniešu dialekts
Imants Frederiks Ozols

**Imants Frederiks Ozols** (dzimis  Rīgā) ir latviešu žurnālists un literatūrzinātnieks.

## Dzīvesgājums
Dzimis 1980. gadā. Mācījās Kurta Bartela Rīgas 39. vidusskolā, kuru pēc Latvijas neatkarības atgūšanas pārdēvēja par Juglas ģimnāziju. 1999. gadā sāka strādāt laikraksta "Lauku Avīze" jauniešu pielikumā "Mēs", vēlāk laikrakstā "Jaunā Avīze", TV5 Rīga, "Rīga Online". Latvijas Radio 1, Latvijas Neatkarīgajā Televīzijā (TV LNT).
Vēlāk strādāja Latvijas Televīzijas Ziņu dienestā, raidījumos "Patiesības stunda" un "Pasaules panorāma".

Studēja Latvijas Universitātes Humanitāro zinātņu fakultātē.
2024. gadā aizstāvēja promocijas darbu "Koloniālisma semiotika: koloniālā telpa, struktūra, zīmes un kolonizētāja-kolonizējamā dihotomija Augusta Deglava triloģijā „Rīga”".
2024. gadā viņu ievēlēja par docentu Daugavpils Universitātes Humanitāro un sociālo zinātņu fakultātes Valodas un literatūras katedrā.
Postdoktorantūras pētniecību turpināja ārvalstīs (Izraēlā) ar Tuvo Austrumu konfliktu saistītu konfliktu un propagandas stāstījumu pētniecībā.

### Zinātniskās publikācijas
* Ozols, I. F. (2013). Urbānais teātris un tā nozīmes slāņi Jāņa Veseļa romānā “Dienas krusts” [Identifying the Urban Theatre and the Related Sense Layers in the Novel by Jānis Veselis Crux Diurnum]. *Philologica III — Almanac of the Institute of Comparative Studies*, *29*(3), 34—48.
* Ozols, I. F. (2023). Colonialism and Colonial Situation in Latvia as a Potential Research Problem in History and Literary Studies. *Journal of the Institute of Latvian History*, *118*(1), 63—89. 
* Ozols, F. (2023). Baznīca, biedrības un krogs — trīs atšķirīgi lokusi un socializācijas veidi Augusta Deglava romānā “Rīga.” *Aktuālās Problēmas Literatūras Un Kultūras Pētniecībā Rakstu Krājums*, *28*, 161—172. 
* Ozols, I. F. (2018). Playing Big Through Cultural Diplomacy—Case of Latvia. In Ž. Ozoliņa (Ed.), *Europe. After 100 Before* (pp. 212—224). Zinātne.
* Ozols, I. F. (2018). Latvija un Indija—Vai mums pa ceļam? *Latvijas Intereses Eiropas Savienībā*, *2*, 89—104.

## Atsauces
Āfrikas pigmejpele

**Āfrikas pigmejpele** (*Mus minutoides*) ir viena no mazākajiem grauzējiem. Tā ir plaši izplatīta Subsahāras Āfrikā un tiek turēta kā mājdzīvnieks citās pasaules daļās. Tāpat kā parastā un plaši izplatītā Eiropas mājas pele, tā ir milzīgās peļu virsdzimtas locekle, kurā ietilpst vairāk nekā 1000 dažādu sugu. Tā veido supersugu kompleksu ar peli *[[Mus musculoides]]*.

Peles kažoks ir pelēks līdz ķieģeļsarkans, apakšpuse ir gaiša, un tai ir mazas, bet izteiksmīgas trīsstūrveida ausis. Pieaugušie dzīvnieki ir no 30 līdz 80 mm gari, ar 15—40 mm asti un sver no 2 līdz 12 g.

Āfrikas pigmejpeles vairošanās vecumu sasniedz apmēram 6 līdz 8 nedēļu vecumā. Grūtniecība ilgst aptuveni 20 dienas, un vidēji trīs mazuļu metiens piedzimst akli un bez apmatojuma. Viņu acis atveras pēc 2 nedēļām, un tie kļust patstāvīgi jau pēc 4 nedēļām. Dzīves ilgums ir aptuveni 2 gadi, lai gan ziņots, ka atsevišķi īpatņi nebrīvē dzīvo vairāk nekā 4 gadus.

Āfrikas pigmejpelei ir vairākas unikālas iezīmes. Tā sakrauj oļus savas alas priekšā. Pa nakti oļi savāc rasu, un no rīta pigmejpele dzer rasu kas sakrājusies uz oļiem. Pēc tam tā atgriežas savā alā. Ir arī konstatēts, ka tās dzimuma noteikšanas metode atšķiras no vairuma zīdītāju, jo X hromosomas pārkārtošanās rezultātā daudzi XY indivīdi faktiski ir sieviešu kārtas dzīvnieki.

Peles dzīvo kolonijās vai pa pāriem zālē tuvu ūdenim un ir lieliski kāpēji. Apdzīvo savannas, pļavas, akmeņainus biotopus un upju baseinus augstumā līdz 2400 metriem virs jūras līmeņa.

## Atsauces

## Literatūra
* Gus Mills, Lex Hes: *Säugetiere des südlichen Afrikas. Eine illustrierte Enzyklopädie.* Könemann, Köln 1999, ISBN 3-8290-3610-8.

## Ārējās saites
* IUCN Red List of Threatened Species
Jauktā laulība

thumb|Dažādu rasu pārstāvji
**Jauktā laulība** jeb **starpetniskā laulība** ir laulība starp cilvēkiem, kuri pieder dažādām etniskajām grupām. Tās bija plaši izplatītas bijušajā Padomju Savienībā, kā arī bieži sastopamas arī Latvijā.

Bērni jauktās laulībās bieži aug divvalodīgā un multikulturālā vidē. Vecākiem ir jāpieņem lēmumi par to, kādas kultūras un valodas tradīcijas bērni apgūs un kādā veidā tiks nodrošināta viņu identitātes veidošanās.

## Ārējās saites
Kanādieši

thumb|Kanādieši pasaulē
**Kanādieši** (angļu: *Canadian*, franču: *Canadiens*) ir mūsdienu Kanādas iedzīvotāji, Kanādas pilsoņi neatkarīgi no viņu etniskās izcelsmes vai ticības.

Lielāko daļu iedzīvotāju veido Vecās pasaules imigranti un viņu pēcteči. Pēc sākotnējā franču un pēc tam daudz plašākas britu kolonizācijas perioda gandrīz divu gadsimtu periodā notika dažādi imigrācijas un cittautiešu apmešanās viļņi, kas turpinās arī mūsdienās, līdz ar to šodien Kanāda tiek dēvēta arī par imigrantu valsti.

Kanādas iedzīvotājus ir spēcīgi ietekmējis arī tās kaimiņš — Amerikas Savienotās Valstis.

## Skatīt arī
* Afrokanādieši

## Ārējās saites
Afrokanādieši

**Afrokanādieši** () ir afrikāņu izcelsmes kanādieši. Saskaņā ar Kanādas Statistikas pārvaldes 2021. gada tautas skaitīšanas datiem 1 547 870 jeb 4,3 % no visiem Kanādas iedzīvotājiem identificējās kā melnādainie. No visiem melnādainajiem Kanādas iedzīvotājiem 10 % identificējās kā jauktas (balt- un melnādaino) rases pārstāvji.

## Atsauces

## Ārējās saites
Kolumbieši

**Kolumbieši** (spāņu: *Colombianos*) ir Kolumbijas pilsoņi neatkarīgi no etniskās izcelsmes.

Etniskā ziņā kolumbieši ir Dienvidamerikas pamatiedzīvotāju un Eiropas, Āfrikas un Tuvo Austrumu iedzīvotāju sajaukums. To skaits ir aptuveni 50 miljoni cilvēku. Runā galvenokārt spāņu valodas kolumbiešu variantā. Dominējošā reliģija ir katolicisms.

## Ārējās saites